《冬日宿弥陀寺览沙河令方豪题壁有感》
明代·皇甫汸

古殿诸天近，空门半月悬。佛身金作粟，灯火玉生莲。

潘岳当年咏，王维此地禅。微吟重怀往，愁绝不成眠。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。